Source: https://www.slov-lex.sk/pravne-predpisy/SK/ZZ/1978/56/
Timestamp: 2020-07-11 01:21:06+00:00
Document Index: 8831742

Matched Legal Cases: ['§ 33', '§ 4', '§ 5', '§ 101', '§ 1', '§ 1', '§ 3']

56/1978 Zb. - Vyhláška Ministerstva spravodlivost... - SLOV-LEX
56/1978 Zb.
Časová verzia predpisu účinná od 10.03.1992
z 25. mája 1978
o sústredení niektorých činností obvodných súdov a štátnych notárstiev v hlavnom meste Slovenskej socialistickej republiky Bratislave
Ministerstvo spravodlivosti Slovenskej socialistickej republiky ustanovuje podľa § 33 ods. 4 zákona č. 36/1964 Zb. o organizácii súdov a o voľbách sudcov v znení neskorších predpisov a podľa § 4 písm. a) zákona Slovenskej národnej rady č. 30/1970 Zb. o sídlach a obvodoch okresných a krajských súdov Slovenskej socialistickej republiky v znení zákona Slovenskej národnej rady č. 37/1978 Zb. a po dohode s Federálnym ministerstvom dopravy podľa § 5 ods. 2 a § 101 ods. 3 zákona č. 95/1963 Zb. o štátnom notárstve a o konaní pred štátnym notárstvom (notársky poriadok):
Dožiadania adresované štátnym notárstvam v Bratislave vybavuje Štátne notárstvo Bratislava 2.
Správu pozemkových kníh pre územný obvod hlavného mesta Slovenskej socialistickej republiky Bratislavy a pre územný obvod Štátneho notárstva Bratislava-vidiek a správu železničných kníh pre územné obvody štátnych notárstiev v Slovenskej socialistickej republike vedie Štátne notárstvo Bratislava 1.
Vo vyhláške Ministerstva spravodlivosti č. 96/1963 Zb., ktorou sa vykonávajú niektoré organizačné opatrenia v odbore štátnych notárstiev, sa vypúšťa v § 1 v odseku 1 ustanovenie pod písm. d), v § 1 v odseku 2 ustanovenie pod písm. c) a v § 3 ustanovenie pod písm. b).
Táto vyhláška nadobúda účinnosť 1.júlom 1978.
Király v. r.
Číslo: 56/1978 Zb.
Názov: Vyhláška Ministerstva spravodlivosti Slovenskej socialistickej republiky o sústredení niektorých činností obvodných súdov a štátnych notárstiev v hlavnom meste Slovenskej socialistickej republiky Bratislave
Dátum schválenia: 25.05.1978
Dátum vyhlásenia: 29.05.1978
Dátum účinnosti od: 10.03.1992
Autor: Ministerstvo spravodlivosti Slovenskej socialistickej republiky
Nachádza sa v čiastke: 12/1978
2. 01.07.1978 - 09.03.1992
3. 10.03.1992 - 80/1992 Zb.